b'\n_START_ARTICLE_\nPlju\xc4\x8dna hipertenzija\n_START_SECTION_\nSimptomi in znaki\n_START_PARAGRAPH_\nV skorajda vseh primerih se pojavita progresivna dispneja pri telesni aktivnosti in utrudljivost. Dispnejo lahko spremljajo neprijeten ob\xc4\x8dutek v prsnem ko\xc5\xa1u, omoti\xc4\x8dnost pri telesni aktivnosti ali ob\xc4\x8dutek nastopa omedlevice. Ti simptomi so zlasti posledica nezadostnega minutnega volumna srca. Simptomi se v mirovanju pojavljajo le pri napredovalih primerih, pri katerih pa se opa\xc5\xbeajo tudi dvigovanje levega dela prsnega ko\xc5\xa1a ob prsnici, poudarjeno pulmonalno komponento drugega sr\xc4\x8dnega tona, pansistoli\xc4\x8dni \xc5\xa1um trikuspidalne regurgitacije, diastoli\xc4\x8dni \xc5\xa1um plju\xc4\x8dne regurgitacije in tretji sr\xc4\x8dni ton.'